Steve Bannon

Cynhyrchydd ffilm, newyddiadurwr, ac ymgynghorydd gwleidyddol o'r Unol Daleithiau yw **Steve Bannon** (ganed **Stephen Kevin Bannon**, 27 Tachwedd 1953). Ef oedd prif strategydd ymgyrch Arlywyddol yr Unol Daleithiau, Donald Trump, o 20 Ionawr hyd 18 Awst 2017.

## Personol
Ganed Stephen Kevin Bannon yn Norfolk, Virginia yn fab i Doris Herr a Martin Bannon, gosodwr ceblau ffôn. Roedd y teulu yn rhan o'r dosbarth gweithiol, yn Gatholig Gwyddelig ac yn cefnogi'r blaid Ddemocraidd. Wedi graddio mewn cynllunio trefol yn 1976 o Brifysgol Virginia Tech, enillodd radd meistr mewn Astudiaethau Diogelwch Cenedlaethol o Brifysgol Georgetown. Yn 1985 cafodd MBA gydag anrhydedd o Ysgol Fusnes Harvard. O ddiwedd y 70au hyd at y 80au cynnar roedd yn swyddog morwrol ar long ddinistriwr yr Unol Daleithiau, yr USS Paul F. Foster.

## Gwleidyddiaeth
Bu Bannon yn gyfarwyddwr gweithredol o Breitbart News, gwefan barn, newyddion asgell dde. Disgrifiodd Bannon y wefan fel llwyfan ar gyfer yr Alt-dde.

Bu'n is-lywydd bwrdd y cwmni dadansoddi data, Cambridge Analytica. Dyma'r cwmni bu'n gweithio ar yr ymgyrch arlywyddol Donald Trump yn 2016 gan ddefnyddio data ddefnyddwyr Facebook mewn ffordd. Ariennir y cwmni yn bennaf gan deulu Mercer Foundation Teulu, cyd-berchennog Breitbart.

Yn ystod yr etholiadau yn 2016 oedd y cydlynydd ymgyrch Trump, a 29 Ionawr 2017 daeth yn aelod o Gyngor y Llywodraeth ar gyfer y Diogelwch Cenedlaethol Trump.

Ar 5 Ebrill 2017 tynnwyd Bannon oddi ar y Cyngor Diogelwch Cenedlaethol. Priodolodd Bannon y penderfyniad hyn i fuddugoliaeth o blaid ceisio rhoi gwedd 'gymhedrol' o dan arweiniad Ivanka Trump, merch yr Arlywydd Trump, a ddaeth yn rhan swyddogol o'r staff Tŷ Gwyn yn ystod yr wythnos cyn y diarddel Bannon

Ar 18 Awst 2017 rhyddhawyd Bonnon o'i swydd fel prif strategydd yn y Tŷ Gwyn. Y diwrnod canlynol, dychwelodd Bannon fel llywydd gweithredol yn Breitbart News.

Ar 9 Ionawr 2018 gadawodd Newyddion Breitbart; mae hyn oherwydd y datguddiadau a adroddwyd yn y llyfr "Fire and Fury" lle fe feirniadodd Ivanka Trump a'i gŵr Jared Kushner. Mae'r penderfyniad yn deillio o fygythiad o golli cefnogaeth ariannol sylweddol gan y  biliwnydd Rebekah Mercer, oherwydd barn Bannon o'r y teulu Trump a sgadal 'Russiagate' (lle nodwyd bod Trump wedi cydweithio gyda'r Rwsiaid i ennill yr Arlywyddiaeth.

## Athroniaeth
bawd|Steve Bannon a Reince Priebus mewn cynhadledd ar ddyfodol Ceidwadaeth, 2017

### Economeg
Mae Bannon yn hyrwyddo lleihau mewnfudo a chyfyngderau ar farchnad rydd, yn enwedig gyda Tsieina a Mecsico. Mae'n ffafrio codi trethi ffederal UDA i 44% i rai sy'n ennill dros $5 miliwn y flwyddyn er mwyn talu am dorri trethi i'r dosbarth canol. Mae hefyd yn gefnogol i gynyddu gwariant cyhoeddus ar is-adeiladedd, gan ddisgrifio ei hun fel "the guy pushing a trillion-dollar infrastructure plan". Mae Bannon yn wrthwynebus i'r wlad yn rhoi 'bailout' i fusnes gan eu disgrifio fel "socialism for the very wealthy".

### Rhyfel
Ar y cyfan, mae Bannon yn amau gwerth ymyrraeth filwrol yr Unol Daleithiau mewn gwledydd tramor gan wrthwynebu ymestyn ymyrraeth America yn Afghanistan, y Rhyfel yn Syria, ac argyfwng Feneswela. Fel Prif Strategydd y Tŷ Gwyn, gwrthwynebodd ymosodiad ar Syria, ond uwch-benderfynwyd drosto gan Jared Kushner, Prif Gynghorydd i'r Arlywydd, Donald Trump.

### Pleidiau Cenedlaetholaidd Asgell Dde Tramor
Mae Bannon wedi bod yn gefnogol o bleidiau a mudiadau cenedlaetholaidd asgell dde Ewrop fel y Front Natonal yn Ffrainc, Gert Wilders yn yr Iseldiroedd, yr AfD, Alternative für Deutschland yn yr Almaen, y Lega yn yr Eidal, Freiheitspartei yn Awstria a'r SVP (Plaid Pobl Swistir) a Victor Orbán Prif Weinidog Hwngari. Mae Bannon yn awyddus i weld cydweithio rhwng mudiadau'r dde genedlaetholaidd mae am sefydlu rhwydwaith sefydlog.

Cred Bannon yn ymladd yn erbyn mewnfudo o wledydd nad sy'n rhan o'r traddodiad 'Cristnogol', "bancwyr byd-eang"

## Cyfeiriadau
## Dolenni allanol
*Breitbart - Gwefan barn a newyddion asgell dde

Categori:Cyfarwyddwyr ffilm o'r Unol Daleithiau
Categori:Genedigaethau 1953
Categori:Newyddiadurwyr o'r Unol Daleithiau